วันนี้เกิดอยากทานขนมจีบขึ้นมาครับ ตอนเที่ยงผมจึงยอมฝ่ารถติด(เพราะที่หน้าร้านกำลังทำถนน)ไปยังร้าน"กิ๊ดกี่" ซึ่งเป็นร้านขายขนมจีบที่ผมชอบทานมาตั้งแต่เด็กเลยครับ ^^

ร้าน ห้องอาหารกิ๊ดกี่ อยู่ปากซอยถนนสมเด็จพระเจ้าตากสิน 27 ฝั่งที่มุ่งหน้าจากวงเวียนใหญ่ไปดาวคะนอง ก่อนถึงสี่แยกมไหสวรรย์ครับ **ข่าวดีครับ** ทางร้านมีที่จอดแล้ว ที่จอดอยู่หลังร้านครับ เพิ่งมีมาไม่กี่เดือนนี้เองครับ ^^ ที่จอดกว้างดีครับ จอดได้ประมาณ 15 คันเลยครับ

ร้านนี้เปิดมาได้ 47 ปีแล้ว ตอนนี้เป็นรุ่นที่ 2 ครับ ทางร้านขาย เป็ดย่าง หมูแดง หมี่เกี๊ยว ขนมจีบ และ ซาลาเปาครับ แต่ที่ผมทานบ่อยจะเป็นขนมจีบกับบะหมี่หมูแดง ผมได้ทานขนมจีบร้านนี้มาตั้งแต่เด็กเลยครับ ด้วยเหตุนี้มั้งที่ทำให้ผมติดกับรสชาติขนมจีบร้านนี้มาก ถึงแม้เพื่อนๆจะบอกว่า "ขนมจีบร้านนี้ก็อร่อยแต่ร้านแถวบ้านเขาอร่อยกว่า" ผมก็ยังคิดว่าขนมจีบร้านนี้อร่อยลำดับต้นๆเท่าที่ผมเคยทานมานะครับ ปกติผมจะโทรสั่งและทางร้านจะให้มอเตอร์ไซด์รับจ้างรับมาส่งที่บ้าน แต่ครั้งนี้มาถึงร้านเพื่อจะได้ถ่ายรูปและรีวิวร้านโปรดอีกร้านของผมนะครับ ^^

** ร้านเปิดทุกวันตั้งแต่ 8.30 ถึง 19.00 จะหยุดไม่แน่นอน คือประมาณวันอังคารหรือพุธปลายเดือน ** ถ้าจะมาทานช่วงปลายเดือนลองโทรถามก่อนก็ดีนะครับ

อาหารที่ทานมี บะหมี่เกี๊ยวหมูแดง 45 บาท , ขนมจีบ 10 ลูก (ลูกละ 6 บาท) และ เครื่องดื่ม est+น้ำแข็ง 14 บาทครับ พอทานเสร็จสั่งขนมจีบตุนไว้ไปทานที่บ้านอีก 90 ลูกครับ 555 ^^

... บะหมี่เกี๊ยวหมูแดง : บะหมี่ร้านนี้เส้นจะเล็ก มีกลิ่นหอม โดยเฉพาะกลิ่นของกระเทียมเจียว ซึ่งโดยส่วนตัวผมชอบทานมาก ทำให้บะหมี่ชามนี้ถูกใจผมครับ หมูแดงรสชาติมาตราฐาน และเกี๊ยวกุ้งขนาดกลางๆ รสชาติใช้ได้ครับ

... ขนมจีบ*** : ขนมจีบร้านนี้จะไม่แบ่งว่าเป็นหมูหรือกุ้งนะครับ เพราะที่นี่ใส่ทั้งหมูและกุ้งเลยครับ แป้งจะนิ่มๆบางๆ เนื้อขนมจีบแน่นๆไม่แข็ง ... ส่วนรสชาติบรรยายไม่ถูกนะครับ มันเป็นรสชาติขนมจีบในอุดมคติที่ถูกฝังอยู่ในสมองผมมาตั้งแต่เด็กครับ ทานแต่ละครั้งต้องมี 10-20 ลูกครับ ยิ่งโรยด้วยกระเทียมเจียวหอมๆแล้ว โอ้ว... เอาเป็นว่าลองทานดูนะครับ 5555 แนะนำครับ

โดยรวมแล้ว ชอบขนมจีบร้านนี้มากครับ ขอให้ 5 ดาวสำหรับขนมจีบ และรวมๆผมให้ 4 ดาวนะครับ ^^

ปล. รสชาติขนมจีบเปลี่ยนไปจากเมื่อก่อนอยู่บ้างแต่ก็ยังคงรสชาติประมาณเดิมนะครับ แต่ผมก็ยังว่าอร่อยอยู่ดีครับ 555 อันนี้แล้วแต่ความชอบของแต่ละคนนะครับ